„ Ég er þeirrar skoðunar að Reykjavíkurflugvöllur eigi að vera þar sem hann er . Ég tel hins vegar brýnt að menn reyni , eins og reynt hefur verið , að ná einhvers konar samkomulagi við þá sem ráða í borginni og beri virðingu fyrir þeim sjónarmiðum sem þar hafa komið fram . “ Þetta sagði Ólöf Nordal , þáverandi þingmaður Sjálfstæðisflokksins í ræðu á Alþingi þann 30. mars 2011 . Ólöf var í morgun skipuð nýr innanríkisráðherra í stað Hönnu Birnu Kristjánsdóttur , sem sagði af sér embættinu í síðasta mánuði . Fimmtán þingmenn Framsóknarflokksins lögðu fram frumvarp í byrjun síðasta mánaðar sem felur í sér að skipulagsvald á Reykjavíkurflugvelli yrði fært frá borgaryfirvöldum til ríkisvaldsins . Vilji þeirra með framlagningu frumvarpsins er að festa staðfestingu flugvallarins í sessi í Vatnsmýrinni . Hanna Birna Kristjánsdóttir , þáverandi innanríkisráðherra , sagðist ekki styðja frumvarpið . Í samtali við RÚV þann 6. nóvember síðastliðinn sagði hún ítrekað hafa sagt að sér finnist „ skipulagsvald sveitarfélaga næstum því vera heilagt . Og mér finnst ekki að ríkið eigi að skipta sér af því . Mér finnst að við verðum að treysta sveitarfélögunum , vinna með sveitarfélögunum , taka mið af því að þau hafa þetta vald og það er þeim mjög mikilvægt , og það er lýðræðinu líka mjög mikilvægt . “ Auglýsing Framtíð Reykjavíkurflugvallar er mikið pólitískt þrætuepli . „ Reykjavíkurflugvöllur er ekki að fara nokkurn skapaðan hlut “ Þann 30. mars 2011 var framtíð Reykjavíkurflugvallar til umræðu á Alþingi . Ólöf Nordal , þáverandi þingmaður Sjálfstæðisflokksins , sem var skipaður innanríkisráðherra í morgun , tók þátt í þeim umræðum . Þar sagði hún meðal annars : „ Ég er þeirrar skoðunar að Reykjavíkurflugvöllur eigi að vera þar sem hann er . Ég tel hins vegar brýnt að menn reyni , eins og reynt hefur verið , að ná einhvers konar samkomulagi við þá sem ráða í borginni og beri virðingu fyrir þeim sjónarmiðum sem þar hafa komið fram . Mér finnst sú umræða sem hér er að vissu leyti dálítið ótímabær . Við vitum að efnahagsástandið er með þeim hætti að þessi umræða er ekki beinlínis á dagskrá . Reykjavíkurflugvöllur er ekki að fara nokkurn skapaðan hlut . Hvort sem menn byggja samgöngumiðstöð eða ekki er það svo að þetta er ekki brýnasta verkefnið sem menn ættu að standa frammi fyrir núna . Ef hægt væri að ná samkomulagi við Reykjavíkurborg um að bæta aðstöðuna á Reykjavíkurflugvelli — ég hygg að við sem höfum notað flugvöllinn , og það býst ég við að allir hér inni geri , gerum okkur grein fyrir að aðstaðan þar er ekki viðunandi og hana þarf að bæta — ef hægt væri að ná niðurstöðu á þeim nótum sem hæstv. innanríkisráðherra nefndi áðan í góðu samkomulagi við borgaryfirvöld hygg ég að það sé mjög mikilvægt skref í þá átt að ná sátt um innanlandsflugið og Reykjavíkurflugvöll þar sem hann er og menn geri sér þá í leiðinni grein fyrir mikilvægi hans fyrir landið allt . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .